
ORATIO. 


Si  bene  quid  de  republica  meruerunt  antecessores  nostri, 
si  perstat  adhuc  animis  avorum  memoria,  quorum  hodie 
nobis  pro  solenni  more  commemoranda  sunt  beneficia,  quid 
laetius,  quid  honestius,  quid  auribus  animisve  vestris  accom- 
modatius, socii  ornatissimi,  quam  virorum  laudes,  qui  stu- 
diis fortunisve  suis  in  medicina  excolenda  praeclara  extitere 
nostri  ordinis  ornamenta,  celebrare  ? quid  denique  praes- 
tantius, quam  quasi  frontes  heroum  coronis  aeternum  viren- 
tibus decorando,  memoriam  benefactorum  grata  voce  seris 
etiam  nepotibus  commendare  ? 

Haecce  praeconia  mortuis  debentur  benemerentibus,  quae 
licet  manibus  nequaquam  delectari  possint,  vivis  tamen 
posterisque  hominibus  profuerint  aliquando,  si  modo  majo- 
rum exemplis  tam  insignibus,  tam  eximiis  diligenter  utamur. 
Etenim  quis  dubitare  posset,  quin  incendat  virtutis  fulgor, 
vixque  admirari  licet,  quin  et  imitandi  studio  ardeamus. 

Vereor  tamen  ne  rudi  omnino  nec  exercitato  in  arte 
eloquendi  vires  mihi  minime  valeant,  ne  in  tam  difficili 
loco,  ubi  tot  insignibus  eruditisque  sociis  me  circumvallari 
aspicio,  vox,  ingenium,  facultates  prorsus  deficiant  cor- 

ruantque.  Neque  enim  natura  aptus  neque  usu  instructus 
ad  dicendum,  jussu  vestro  hoc  muneris  suscipio. 

Hoc,  socii  ornatissimi,  meum  est  officium  hodierno  die, 
ad  quod  sat  scio  me  non  satis  esse.  Oratori  certe  uberri- 
mus patet  campus,  at  vero  flores  ejus  prius  adeo  depasti 
sunt,  ut  mihi  perdifficile  videatur  quicquid  inde  extrahere 
quod  non  antea  praeripuerunt  antecessores,  multoque  elegan 
tius  ornavere. 

“ Omnia  jam  vulgata — 

Cui  non  dictus  Hylas  puer  et  Latonia  Delos  ?” 

Ut  ut  erit,  laetus  in  concionem  prodeo,  modo  memi- 
neritis neque  temere  susceptum  esse  munus,  neque  otiose 
detrectandum — miraque  me  commoveri  sollicitudine  ut 
vestra  benevolentia  aliquid  non  indignum  proferrem  ; ut 
me  vobis  denique  commendarem  tanquam  officii  mei 
memorem  et  favoris  vestri.  Atqui  ne  vano  prorsus  metu 
correptus  videar,  praetermissis  ambagibus,  me  ad  opus 
meum,  en,  ultro  accingo. 

Ut  illud  in  praesens  taceam  quod  Harveii  nostri  hodierni 
hujus  instituti  auctoris,  quasi  Mecaenatis  alterius,  laudes 
quam  maxime  concelebrem,  breviter  sunt  hujusce  artis 
nostrae  primordia  investiganda ; et  grato  quidem  animo, 
prioris  heroas  aevi  in  lucem  prodere  et  quasi  ex  antiquitatis 
caligine  obrutos  eruere  novisque  decorare  frondibus 
experiar. 

In  semita  equidem  ingredior  jamdudum  detrita  carmi- 
nibusque pernimium  decantatis,  nihil  novi,  nihil  jucundi 
exinde  elicitur.  Quid  autem  mihi  restat  nisi  apium  more 
flores  undique  dispersos  decerpere,  et  coronam  ex  heroum 
praeteritorum  laudibus  confectam  diligenter  exornare  ? 

Linacrus. 

Postquam  omnes  literae  sub  tenebris  diu  fuissent  op- 
pressae extitit  vir  spectatissimus  Thomas  Linacrus  qui  pro 
ingenii  dotibus  primus  inter  nostrates  in  solenni  celebritate 
dicendus  est — medicinae  apud  nos  instaurator,  conditor, 
tutamen.  Non  solum  nostris,  sed  totius  Europae  literis 
atque  linguis  laudes  Linacri  referentur,  quippe  per  multa 
retro  saecula,  in  monachorum  claustris  turpiter  obsenuerat 
quicquid  erat  scientiae,  nec  se  omnino  contineret,  quin 
in  regiones  longinquas  summo  quidem  patriae  amore  im- 
butus, restitutor  idem  medicinae  artiumque  bonarum 
cultor,  nunquam  fortasse  rediturus,  festinet. 

Mira  utique  est  in  hac  re,  sicut  in  caeteris  ferme  omnibus, 
Linacri  diligentia.  Ipsos  scientiae  fontes  protinus  invisit  et 
quicquid  in  Italiae  scholis,  uberibus  ingeniis  tum  florenti- 
bus, videndum  est,  quod  mentis  affectus  teneat,  vel  judicio 
et  gravitate  sit  spectabile,  sibi  vindicans,  et  summa  quae- 
cunque  vel  maxime  ardua  superaturus,  nihil  se  didicisse 
credit  dummodo  aliquid  discendum  superesset. 

Medicinam  autem  artibus  magis  omnibus  unam  exeo- 


luil — hanc,  veluti  infantem  juncis  obrutum,  vagientem  ex- 
cipiens Regiae  Majestati  commendavit.  Sin  autem  mani- 
festius adhuc  quis  velit  indicium,  quo  magnam  foris 
existimationem  habuisse  comprobetur,  profecto  amicitiae 
ac  familiaritatis  historiam  adeat,  quam  Laurentius  magnus 
ille  Etruriae  dux,  quam  Erasmus  ipse  diligenter  fovisse, 
et  magnopere  coluisse  narratur. 

Hanc  omnem  artem  in  patriam  redux  portavit,  adeoque 
de  medica  inprimis  meruit,  ut  apud  Regem  non  indoctum 
gratia  et  auctoritate  protinus  valuerit  et  tanta  quidem  admi- 
ratione animum  praestrinxit  regium  haec  Linacri  commen- 
datio, ut  filio  tutorem  Marcello  nostro  heu  mox  ante  diem 
perituro  praeposuerit. 

Ouo  autem  efficacior  sit  et  ad  medicinam  ornandam 
aptior  larga  illa  scientiarum  messis  tam  feliciter  a Linacro 
reportata,  sodalitium  hoc  tam  eximium,  tam  ornatum,  regio 
innixus  favori,  jam  tandem  instituit,  excoluit,  sancivit, 
necnon  thesauris  eruditionis,  quicquid  Florentia,  quicquid 
Roma  literarum  aluit,  huc  denique  secum  deportatis, 
ditavit. 

Cum  videmus  diligentiam  ingeniumque  viri,  deinde 
itinerum  celeritatem,  tum  terrarum  et  regionum  indaga- 
tionem exterarum,  earumque  omnium  scrutatorem  Lina- 
crum  et  eosdem  cursus  constantissime  servantem,  haec  cum 
cernimus,  possumusne  dubitare  quin  huic  praeesse  colle- 
gio sit  dignissimus. 

Cum  in  mente  tenemus  tenebris  et  spissa  caligine 
obduci  scientiam  nec  in  lucem,  nisi  Linacro  duce,  se 
omnino  posse  efferre,  mira  quadam  nec  ingrata  instaura- 
toris admiratione  percellimur,  qui  hisce  tenebris  Britanniae 
insidentibus  subito  effulsit,  necnon  majus  quiddam  et 
praestantius  in  se  habere  ultro  confitemur. 

Caius. 

At  vero  ut  Linacrum  maxime  in  deliciis  habuerunt 
omnis  aevi  oratores,  ut  hunc  in  locum  se  millies  nec  ingrati 
receperunt  haud  sane  dubii,  quin  parem  alii  voluptatem 
audientes  capiant  atque  ipsi  inter  cogitandum  cepissent, 
ita  Caii  ingenio  et  ordine  proximi  magnum  praelucet  nomen 
ok  ol  Osos  votvrrioiv  z{lZo\tivoiCiv  sS&Xw 

ovqov,  SXYIV  HEXQt[LG)OlV  ivUoHtlG  skdrQffi 
XOVTOV  ZkQLWOVTZQ,  KQL{LQLT(D^  OXO  yulot 
G$C  QL^QL  TG)  ZTQtOOlGlV  isXSo[lSm(Jl 

Acriori  Linacro  mitius  successit  ingenium  Caii.  Praetereant 
quidem  cursu  caloribusque  exercitati  vehementibus  solis 
splendores  at  mitiori  quadam  induta  gratia  accedit  luna 
radiisque  permulcet  omnia.  Ut  praeclaram  Linacri  faecun- 
ditatem,  vigorem,  diligentiam  intenti  omnes  observant  et 
paene  obtutu  admirantur,  ita  Caii  laudes  virtutesque  egregias 
qui  postmodo  primus  inter  omnes  emicuit,  nulla  unquam 
reticebit  aetas.  Dignus,  qui  pari  honore  incederet  cuj  usque 
vitae  et  studii  decursus,  cujus  in  hoc  collegio  dignitas 

pietasque  iisdem  paene  verbis  describi  possent.  Hanc 
laudem  profecto  Caio  unice  tribuerim  ut  quodcunque 
instituit,  velut  alter  Romulus,  praecursor  ille  impiger,  huic 
lucem  quasi  veritatis  offundat,  nihil  ut  sit  mancum,  nihil 
omissum,  nihil  non  justo  comitatu  instructum  ; alteriusque 
Numae  fungens  muneribus  inter  antiquas  Academi  sylvas, 
perennibus  eruditionis  fontibus  scaturientes,  artem  hanc 
nostram  quaesivit,  indagavit,  exornavit,  nostrisque  rebus 
non  solum  amice  interfuit  sed  etiam  laudabiliter  praefuit. 

Quis  proximum  Linacro  honorem  aequius  poscit  quam 
ille  Caius  qui  sagacitate  mira,  qui  consiliis,  institutis,  legi- 
bus, collegium  hoc  suum  munivit,  qui  hujusce  nostrae 
communitatis,  ne  quid  deesset,  se  conservatorem  vindi- 
cemque acerrimum  praestitit  ? 

Pari  literarum  gradu,  pari  denique  honore  doctrinae  fontes 
adiere,  pariterque  extabit  amborum  gloria  et  praecipue 
eminebit.  Ea  nimirum  intercessit  morum  similitudo,  ea 
voluntatum  et  studiorum  consensio,  et  quae  vestri  ordinis 
dignitatem  ita  ornarent,  ut  virtute  et  consiliis  crescat  res 
vestra  indies,  magisque  in  omnium  opinione  inclarescat. 

Plurima  autem  sunt  in  vita  et  consuetudine  Caii,  de 
quibus  famam  saepe  meritoque  repetitam  comprobamus 
libenter.  Neque  sane  me  fugit  eo  quidem  tempore  vixisse 
quo  patriam  saevissima  peste  languidam  et  oppressam 
lugeret,  quo  se  civium  periculis  propugnatorem  fortiter 
praestaret,  multisque  institutis,  judicio,  laboribus,  e mortis 

etiam  faucibus,  Deo  adjuvante  Optimo  Maximo,  feliciter 
eriperet. 

Nec  senio  jamdudum  confectus  curisque  vitae  jam  pro- 
vectae quidem  succumbens,  ignave  otium,  tam  optatum, 
tam  bene  meritum  quaesivit,  melioribus  autem  auspiciis 
grataque  praeteritorum  recordatione  elatus,  vix  sero  quidem 
illos  deposuit  labores  ad  quos  ferendos  non  modo  non 
retardat  verum  etiam  invitat  atque  allectat  senectus. 

Tempus  me  deficeret  si  singulos  commemorare  velim 
qui  vitam  hanc  nostram  artibus,  eruditione,  disciplinis 
excoluerunt,  annorum  autem  seriem  secutus,  pauca  quidem 
de  viris  illis  insignibus  qui  aetatem  mox  adventuram  orna- 
vere  nec  invitus  proferre  velim. 

Quos  quibus  autem  anteferam  ? Tam  faecunda  enim 
apparet  copia,  talis  aetatis  illius  indoles  ut  causas  rerum  sub- 
tiliter investigaret  pectorisque  humani  latebras  excuteret, 
ut  si  ad  hoc  munus  ipse  primus  accessissem,  esset  illud 
profecto  non  mediocris  laboris  opus.  Ut  reliquos  omnes 
praeteream,  nemini  vestrum  ignotum  esse  arbitror  Cald- 
wallum  et  nobilissimum  Lumleium  quorum  alter  tam 
egregie  bonis  artibus  et  in  omni  facultate  se  praestitit  ut 
uno  eodemque  die  examinari,  approbari,  in  sociorum 
imo  etiam  in  censorum  ordinem  cooptari  narratur.  Atqui, 
ut  caetera  nunc  taceam,  summum  tamen  hanc  virtutem 
praeterire  nequeo  quod  mira  celeritate  omnes  in  laude  asse- 
quenda facile  superaverit.  Alterum  autem  nec  amico  dis- 

parem  Lumleium  libentissime  prosequentes  nihil  verius  nos 
tangit  aut  in  mentem  descendit  altius  quam  beneficiorum 
grata  recordatio,  qui,  Caldwallo  adjuvante,  unice  hoc  sibi 
propositum  habuisse  videtur  ut  se  invicem  liberalitate, 
solertia,  munificentia  praeterirent. 

Harveius. 

Filum  autem  narrationis  dum  cauta  manu  nec  ingrato 
animo  prosequar,  En ! major  mihi  rerum  ordo  paulatim 
nascitur,  messis  quidem  uberior  et  laudationis  largior  mate- 
ries. Nihil  enim  videatur  tam  difficile,  nihil  tam  obscu- 
rum, tam  desperandum,  tam  tenebris  coopertum  quin 
Harveius  noster  ad  id  excutiendum  se  ultro  addicat — Scien- 
tiarum obscuritati,  Harveio  duce,  nova  lux  effunditur. 
Ceu  nautis,  pelagi  tempestatibus,  fame,  aegritudine,  itine- 
ribus confectis  nova  et  inoptata  terrarum  regio  mox  ante 
oculos  ostenditur,  ceu  pristinae  rerum  caligini  tenebrisque 
chaoticis  radii  emicuerunt  solis,  et  lucem  veritatis  ac  laeti- 
tiae undique  affundunt,  ita  Harveius  noster  intimos  humani 
corporis  recessus  penetravit  et  cultro  famae  suum  patefecit 
iter. — Et  sane  nullum  splendidius  emicuisse  ingenium 
fatebimur,  namque  ubi  rudior  paulo  scientia  per  se  visa 
est,  raptim  ad  nova  transire  satius  esse  putavit  quam  male 
conceptis  immorari. 

“ Nullius  addictus  jurare  in  verba  magistri” 
summam  anatomices  novis  inniti  fulcris  novisque  exoriri 

fontibus  ecquis  melius  videt  aut  cogitat  ? Meminisse  qui- 
dem oportebit  inter  fabulas,  commenta,  superstitiones 
nugasque  varias  a sana  medicina  prorsus  abhorrentes  facem 
nobis  praetulisse  Harvaeium,  et  eo  deduxisse  unde  omnis 
oritur  sapientia  neque  sane  his  dulcius  quid  unquam  exco- 
gitatum fateor  aut  quod  sine  fastidio  delectet  magis  aut  ad 
reficiendam  veritatem  sit  aptius. 

Unde  evenit  ut  homines  non  socordes  ex  hac  societate 
illico  excitati  sint,  quo  causas  sedesque  morborum  melius 
innotescerent  atque  adversae  valetudinis  latibula  paterent. 

Hinc  uberem  fructus  pulcherrimi  retulimus  proventum, 
hinc  veram  atque  omni  aere  et  monumento  perenniorem 
famam  sibi  comparavit  sagax  ille  veritatis  repertor,  hinc 
ultro  fateamur 

“ In  freta  dum  fluvii  current,  dum  montibus  umbrae — 
Semper  honos  nomenque  tuum  laudesque  manebunt.’ 

Sed  ne  quis  hujus  loci  vim  magis  ad  affectuum  partes 
referendam  judicet,  ne  caenaculis,  et  libris,  et  conviviis, 
quibus  societatem  nostram  locupletavit,  nimis  superbiamus, 
medicinam  auspice  Harveio  de  novo  instauratam  gloriemur, 
missisque  muneribus  et  beneficiis,  industriam,  sagacitatem, 
ingenium  felicemque  ante  omnes  rerum  indagationem  in 
coelum  tollamus. 

Neque  enim  ad  rudem  modo  anatomices  ascendit  origi- 
nem, verum  etiam  cursus  sui  vestigia  paulatim  certiora 
quasi  viatoris  cujusdam  itinera  oculis  lustranda  aperuit, 

vitaeque  principiis  in  corde  detectis,  totam  eam  rem  jam- 
dudum  occultam  eleganti  quidem  sermone  et  disciplinis 
abundanti  laetioribus  fusius  exposuit. 

At  ne  per  longinquos  tractus  et  loca  amoeniora,  utpote 
minus  usu  cognita,  errare  animis  et  pervagari  videamur 
vetant  orationis  limites,  vetat  longa  nec  indigna  procerum 
series  mox  adventura,  vetat  denique  officii  mei  tenor  et 
consuetudo  vestra. — Jam  vero  ut  unum  alterumve  attentius 
intueamur,  quotiescunque  illucescat  festus  hic  dies,  toties 
munificas 

Hamjei 

largitiones  ea  qua  par  est  reverentia  meritisque  honoribus 
praedicemus,  cujus  in  hanc  societatem  tanta  sunt  merita  ut 
ipsius  auctoris  non  multo  majora  dici  debeant.  y£des 
enim  pristinas,  incendio  devastatas  bis  ab  Hamaeo  restitutas 
antecessores  viderunt,  suisque  sub  auspiciis  post  ferrum  et 
flammas,  domicilium  magnifice  instauravit ; ubique  res 
corruissent  nostrae,  prodiit  Hamaeus  et  propriis  facultatibus 
redemit.  Quam  cupide  hac  liberalitatis  imagine  nos  refi- 
cimus ac  delectamus  ! Quam  in  singula  excurrimus  quasi 
jam  in  conspectu  fiant  et  profecto  qui  hasce  gratias  dare 
gravetur,  qui  nimium  nos  hujusce  immorari  muneribus 
putet,  nae  ille,  meo  quidem  judicio,  et  liberae  disciplinae 
omnis  ignarus  habeatur  et  humanitatis  expers. 

Radclivius. 

Ad  Radclivii  autem  laudes  celebrandas  jam  tandem 

accingamur,  quippe  qui  non  modo  ea  omnia  quae  ad  hanc 
medendi  scientiam  pertineant,  summa  animi  ratione  visus 
est  comprehendere,  sed  sane  in  homine  tanta  erat  eruditio, 
humanitas,  munificentia  ut  gravissimorum  virorum  judicio 
in  civitate  sua  primas  facile  tulerit — tam  mira  comitas  suavi- 
tasque morum,  ut  sibi  omnium  affectus  et  caritates  junxerit, 
tanta  denique  liberalitas  ut  etiam  inter  principes  numeretur. 

Ubi  enim  vi  tandem  evicta  vetustatis  corruent  aedificia 
illa  lautissima,  quibus  extruendis  tantum  laboris,  curae, 
pecuniae  impendit,  florebit  in  aeternum  interque  posteros 
grata  quadam  perstabit  reverentia  monumentum  illud  aere 
perennius,  beneficiorum  recordatio. 

Sydenhamus. 

Ac  ne  quis  in  Radclivii  laudibus  me  nimium  immorari 
opinetur  alterum  inspiciamus  mira  sagacitate  praeditum 
Sydenhamum,  qui  disciplinis  instructus  eximiis  summum 
inter  sui  temporis  medicos  nomen  consecutus  sit,  cuique 
acerrimum  morbos  investigandi  studium  accepisse  uno 
omnes  ore  confitentur.  Etenim  non  cuivis  contigit  quae 
sunt  morborum  indicia  accurate  cernere,  pauciorum  adhuc 
est  propria  a communibus  distinguere,  videre  quid  deceat 
observatum,  quid  praeterire  sit  satius — Scribit  enim  ad  nar- 
randum, non  ad  probandum,  totumque  opus  non  ad  laudem 
praesentem  sed  ad  memoriam  posteritatis  et  ingenii  famam 
componitur,  ideoque  , et  verborum  elegantia  specieque 
dictionis  ornatiori  narrandi  taedium  evitat. 


Quicunque  in  literis,  in  philosophia,  in  artibus  ingenuis 
floruere,  domi  tuas  sedem  invenerunt  hospitalem.  Ibi  de 
sacris  hisce  tuendis  quotidie  fere  consultum  est — ibi  judicio 
tuo,  quae  sunt  maxime  cujusque  rei  propria,  disciplinarum 
principes  referre  soliti.  Paucos  enim  vel  potius  vix  ullum 
ex  iis,  qui  medicinam  coluerunt,  existimo  posse  reperiri, 
qui,  ubi  Sydenhami  se  scriptis  applicaverint,  non  allaturus 
sit  utilitatis  aliquid,  tanta  enim  in  narrationibus  enitet  per- 
spicuitas, ut  meo  quidem  judicio,  ad  cuncta  quas  sint  prae- 
cipienda; unus  ille  ita  omnem  morborum  imaginem  ex- 
pressit, tanta  in  eo  narrandi  copia  et  discernendi  facultas, 
ita  est  omnibus  indiciis,  signis,  varietatibus  accommodatus, 
ut  Sydenhamum  si  quis  pro  dignitate  laudare  in  se  acci- 
peret, nae  illi  historia  potius  quam  oratio  contexenda  foret. 

Meadius. 

Quid  ego  commemorem  Meadii  comitatem  illam  jucun- 
dissimam sagacitatemque  inaffectatam  sed  quam  nulla  possit 
affectatio  consequi ; qui  medicorum  facile  princeps,  inter  an- 
tiquitatis remotae  exploratores  investigator  ipse  felicissimus, 
nullius  nummi  nisi  veteris  avarus  fuit,  qui  in  arte  sua 
primus,  in  nulla  alia  postremus  esse  voluit.  Hoc  nimirum 
au  tore  facile  intelligitur  non  medici  in  animo  esse  ingenium 
suum  his  artibus  praedicare,  sed  hominum  utilitate  inservire. 

Diligenter  enim  explicuit  Meadius  ex  medicorum  nomi- 
nibus quae  sunt  in  antiquis  nummis  conspicienda  quanta 

laude  apud  veteres  celebrantur  et  quomodo  medicae  artis 
professorum  famae  ac  dignitati  consuluerunt  illius  aevi  prin- 
cipes. Non  vero  cuivis  conceditur  antiquae  artis  monu- 
menta exquirere,  non  cuivis  literarum  jucunditates  vete- 
rum decerpere,  imaginumque,  quae  varietate  sensus  refi- 
ciant, pulchras  tantum  et  elegantes  in  deliciis  habere. 

“ Principibus  placuisse  viris  non  ultima  laus  est.” 

Freind. 

Ne  vero  in  viri  dilectissimi  laudes  latius  excurrisse 
videar,  vobis  ne  sim  molestus,  ecce  alium,  omnibus  exem- 
plum imitatione  dignissimum  ultro  proferam,  illius  aetatis 
quidem  ornamentum  et  decus  Johannem  Freind  qui  pos- 
teris memoriam  nominis  sempiternam  heu ! nimis  brevi 
abreptus  reliquit.  Vir  naris  emunctae  omnibus  ipse 
naturae  et  doctrinae  praesidiis  instructus,  literarum  eruditus 
judex.  Orator  idem  disertus  et  comis,  cui  nec  consilium 
nec  linguam  defuisse  verba  summo  cum  audientium  plausu 
saepius  coram  senatu  habita  testantur — interque  scriptores 
ita  elegans  niddusque  ut  in  disciplinis  elegantioribus  totus 
fuisse  videatur,  i ta  verax  inter  narrandum  fidelisque  inter- 
pres ut  scilicet  exemplar  naturae  sibi  proponere  et  quasi 
abdita  ex  latebris  in  lucem  educere  dicatur. 

Baillie. 

Ne  tamen  in  virorum  praeteritae  aetatis  laudibus  longius 

immorari  videar,  admonet  me  tempus  (nec  vos  mihi  suc- 
censeatis,  Socii)  ut  jam  tandem  in  hodiernae  virtutis  exem- 
pla festinem ; nec  ingrata  quidem  recordatio,  moestitia  tamen 
qualibet  imbuta,  amicorum  enim  dilectas  imagines  velut 
ante  animi  visum  revocare  interque  manus  nostras  am- 
plecti vanisque  fletibus  plorare  cogimur. 

Atqui,  ut  caeteros  nunc  taceam,  summum  tamen  illum 
ac  praestantissimum  praeterire  nequeo  Matthaeum  Baillie 
cui  quidem  felicissima  illa  commemoratio  contigit  “ laudari 
a laudato  viro”  ac  vereor,  Socii,  ne  mihi  prorsus  deficiant 
vires,  nec  quicquid  auribus  vestris  dignum  proferre  pos- 
sim dum  in  mente  revoco  (nec  facile  ex  animis  evanebit 
vestris)  admirandum  illud  amici  sui  encomium  a praeside 
nostro  tam  eleganter,  tam  nitide,  tam  diserte  paucis  abhinc 
annis  hoc  subter  tectum  inter  principes  regnique  proceres 
prolatum.  Et  quanquam  multas  egomet  ex  hoc  loco 
habitas  audivi  orationes  et  ingenii  varietate  copiosas  et 
eloquii  suavitate  jucundas,  delicias  tamen  hujusce  sermonis 
magnopere  nobis  commendat  acre  illud  et  callidum  oratoris 
ingenium  cujus  intimum  cor  in  verba  illa  effundebatur. 

At  me  reprimo  ne  dubium  sit  an  laudatoris  laudative 
honores  magis  commendare  sit  propositum. 

Praesignis  ante  alios  in  hac  arte  nostra  praestantissimos 
quique  meritis  suis  et  nos  et  alios  sui  memores  effecerunt 
jam  nuper  enituit  Matthaeus  Baillie.  Praesignem  dixi  in 
hac  arte  medicum  ? imo  magis  omnibus  scientiae  laudibus, 

eximium  probitatis,  candoris,  honestatis,  ut  nil  supra, 
heu ! nostros  ante  oculos  aevoque  vix  praeterito  se  praestitit 
exemplum,  cui  sponte  aditus  in  cor  patuit,  cujus  simplicitas 
vitaeque  integritas  ejusmodi  fuere  ut  in  pectus  omnium 
facile  se  insinuarint,  quasque  omnes  simul  ac  percepta  fue- 
rint amplectamur  ultro  et  cum  delectatione  quadam  com- 
probemus. Tam  dignitati  et  utilitati  hujus  collegii  pros- 
piciat,  ut  largis  muneribus  ditaverit,  tam  sagax  acerque 
anatomices  scrutator  ut  sedes  et  latibula  morborum  sibi 
cultro  facile  recluserit,  tam  probus  denique  tantusque  cum 
in  arte  sua,  tum  caeteris  vitas  muniis,  ut  illius  lethum  vere 
dicatur  “ acerbum  suis,  luctuosum  patriae,  grave  bonis 
omnibus/’ 

Babington. 

Ecce  autem  ejusdem  aevi,  scientia  insigni,  miraque 
morum  suavitate,  anno  vix  praeterito,  ex  oculis  aufert  nostris 
incassum  lugentibus  et 

“ durae  rapit  inclementia  mortis” 
provecta  jam  aetate  Gulielmum  Babington,  virum  sane  cui 
fortius  acumen,  ingenium  mitius  acriusque  judicium  dedit 
natura  quam  cuivis  saepe  contigit. 

Mihique  indulgete,  precor,  o Socii  qui  non  mihi  copio- 
sam verborum  supellectilem  compararim  nec  pari  conse- 
quar gressu, 

“ manet”  enim  “ alta  mente  repostum 
Judicium  Paridis” 

illud,  qui  jam  sub  ipsum  amici  interitum  tam  veris  variisque 

coloribus,  ingenium,  virtutes,  comitatem,  sagacis  hujus 
dilectique  senis  tam  diserte  dilucideque  depinxit,  ut  nemo 
rectius  aut  fidelius  magisve  luculente  rem  totam  exprimat. 

Certe  dulci  quadam  abundavit  et  nativa  suavitate  amici 
nostri  ingenium,  solarique  inopes,  aegrisque  auxilium  ac 
levamen  praebere  inter  delicias  habuit  vitae — nec  benigni- 
tate tantum  affectibusque  cordis  mitioribus  vigere  vide- 
batur, quicquid  enim  ingenii  acumen  investigare,  quicquid 
usus  et  exercitatio  conservare  potuit,  id  omne  in  commu- 
nem efferre  fructum  gaudebat.  Sagacitasque  admirabilis, 
quo  pluribus  stipata  virtutibus,  eo  sit  amabilior,  et  sive 
hominis  fidem  spectetis  singularem,  sive  apud  suos  morum 
comitatem,  sive  denique  apud  omnes  probitatem,  neque  in 
ullo  unquam  gratior  enituit,  neque  pulchrior. 

Williams. 

En ! vero  iterum  lugemus  debitosque  amico,  jam  vix  ex 
oculis  abrepto  nostris,  honores  reddimus  Georgio  Williams 
Botanices  illi  apud  Oxoniam  professori  propter  morum 
amoenitatem  omnibus  dilectissimo,  cui  nempe  unice  fuit 
propositum  ut  quicquid  unquam  benignum  aut  jucundius 
apud  homines  habitum,  illud  omnibus  ceu  ex  fonte  perenni 
largietur,  quicquid  sibi  de  medicina  vel  physicis  acquiren- 
dum, diligenter  exquirat. 

Paucorum  sane  esse  existimo  simili  librorum  cognitione 
pollere,  qua  merito  inter  familiares  suos  principatum  tenuit 

unde  Bibliotheca  illa  Radcliviana  maxime  enituit,  caputque 
inter  literarum  thesauros  mirifice  extulit.  Botanicarum 
fidus  interpres,  et  quamvis  in  praelectione  rarior  (quod 
aegritudini  magis,  seniique  malis  quotidie  instantibus  con- 
donetur) larga  tamen  omnibus  impertivit  benignitate,  ar- 
tisque suae  divitias  sine  fastu,  nec  parca  manu  libenter 
effudit,  et  ni  fallor,  ita  moriens  posteros  ditavit  ut  Horti 
Botanici  quam  plurimum  valeant,  novamque  inde  vim 
comparent. 

Monro. 

Ignoscatis  autem  socii  et  mihi  condonetis,  si,  cursu  mox 
declinanti  nec  jam  praeterito,  paullulum  vos  temporis  deti- 
neam auresque  iterum  vestras  exposcam.  Majus  enim 
opus,  quod  ad  me  attinet,  moveo  magisque  intimos  cordis 
affectus  sollicitans.  “ Eloquar  an  sileam  ?”  Licetne  filio 
patris  memoriam  dilectissimi  proferre  ? anne  obstet  virtu- 
tum recensioni  quod  ex  lingua  profluat  nepotum  genitoris 
commendatio. 

Vereor  certe  ne  tam  cari  capitis  nimium  accendantur 
laudes,  ne  mihi  nec  opinanti  quidem,  nedum  de  industria, 
amor,  affectus,  desiderium  justae  quicquid  veritads  fines 
transeat,  ne  luctus  sibi  praeteritas  aevi  felicioris  imagines 
repetens,  in  meros  abeat  questus,  nec  veram  intimi  cordis 
effigiem  exprimat.  Recordamini  tamen,  quaeso,  quorum 
casus  misereamur  ipsos  intueri  licet  et  nosse  familiariter,  ut 

ab  imo  pectore  quae  dicta  sunt  haud  dubie  proficiscantur, 
nec  minus  amicus  vester,  quod  pater  esset  meus.  A me 
praesertim  desideratum  semperque  desiderandum  nomen, 
vobis,  uti  credo,  non  indignum,  quod  in  memoria  teneatur, 
sed  cupio,  ut  satis  dicam,  nec  nimis,  pium  quae  unice 
deceant  filium,  parentem  quae  non  dedeceant  honoratis- 
simum. 

Ecquis  autem  majori  simplicitatis  aut  honestatis  laude 
societatem  hanc  unquam  exornavit? 

In  arte  sua  candidus  et  apertus  veritati  unice  consuluit, 
non  ornamentis.  Studiorum,  quae  naturae  imitatione  multi- 
plici allectant  hominum  animos  et  mores  emolliunt,  aman- 
fissimus. 

Tabularum  etiam  signorumque  pulchritudine,  atque 
omni  antiquitatis  elegantia  exercitatissimus,  eorumque  om- 
nium quae  pictoris  ingenium  calliditate  graphica  depinxit 
mirave  colorum  varietate  decoravit,  opifex  ipse  vaferrimus 
si  quis  alius,  ut  inter  eos  quibuscum  inclaruit  paucissimos 
certe  pares  inveniatis. 

In  tota  vitae  consuetudine  gravitas,  sinceritas.  Judicium 
sanum,  verum,  et  ab  omni  affectatione  alienum.  Nihil 
unquam  in  vita  illiberale,  nihil  in  praxi  sordidum,  nihil 
subdolum  aut  facere  potuit  aut  pati. 

Quis  intimos  illos  nexus  cognovit  melius  quibus  ad 
parentes,  ad  amicos,  conjugem,  liberos  obstricti  sumus  ? 
Quis  vitae  inter  ruris  delicias  actae  (quantum  inter  negotia 

licuerit)  pertentavit  acrius?  Has  avide  haurire  solitus  et 
ubi  jam  consenuerit  inter  senectutis  solamina  vitaeque  dece- 
dentis gaudia  judicavit. 

Quinetiam  affectus  hosce  moresque  blandos,  ut  qui  se 
ab  ineunte  aetate  mitioribus  studiis  dediderit  usque  ad 
extremum  vitae  retinuit  quo  plures  gravioresque  nobis 
causas  relinqueret  et  desiderii  et  doloris. 

Sic  “ Genitorem  omnis  curae  casusque  levamen 

Amitto.” 

Placide  quiescas  ! et  si  natura  suppeditet,  imitatione  de- 
coremus. Absint  autem  querelae  omnes  ! Est  enim  piorum 
manibus  locus  nec  cum  corpore  extinguantur  animae. 
Quicquid  enim  amavimus,  quicquid  mirati  sumus  manet  et 
mansurum  est. 

Vana  omnino  prorsusque  futilis  Poetae  lamentatio 
<xl  al  rexi  (xaXd%<zi  (jlw  exqlv  xoltol  xxxov  oXovtqli , 

OGTEQOV  OLI)  ZmVTl  XOLl  EIQ  STOL;  aXXo  $V0VTl 

8 oi  pLsyexXoi  xoli  xolqteooI  Ootyoi  avtyee;, 

' 0XXOX0L  XQQt.TOL  OOL^CJ^LEQ,  0LD0LX001  El>  X&OVI  XOlXoL , 

Ev&oilec;  eu  (jlolXol  (jlolx^ov  olte^ovol  riiy^sTov  vxvov. 

Quasi  non  eadem  sit  animorum  ratio,  quasi  semen,  quod 
seris,  nisi  moriatur,  reviviscat. 

Longe  aliud  Poetae  illius  nostri  divinum  carmen,  hisce 

simillimisve  vocibus  justam  pietatis  imaginem  exprimens 
alisque  spei  melioris  superne  elatum. 

“ Quis  tamen  ille  novus  perstringit  lumina  fulgor  ? 
Protinus  en  ! longae  nunc  reddita  corpora  vitae 
Stant  circum  atque  avidos  jubar  immortale  bibentes. 
Affigunt  oculos  in  numine  : laudibus  aether 
Intonat  et  laeto  ridet  coelum  omne  triumpho.” 


Ex  Officina  Gulielmi  NicoI, 
51,  Pall-Mall. 


